Jeg har desværre haft en rigtig træls oplevelse med Elgiganten i denne uge.

Det starter med at jeg i mandags går i Humac for at se på en mac samt i iPhone SE i rosa, efter min egen mobil desværre dagen forinden var stået helt af. Humac har mulighed for at jeg kan få alle tingene med med det samme, men jeg beslutter alligevel at tjekke priserne i Elgiganten inden. 

I Elgiganten taler jeg med en sælger, som lynhurtigt finder en skarpere pris for de samme ting, end Humac kunne. Jeg fortæller ham, at det er vigtigt at iPhonen er hjemme samt at det er den rosa, og han må desværre skuffe mig og sige at den har de ikke. Det viser sig så, at de i deres anden afdeling har 66 af dem på lager nu, og han vælger derfor at reservere en derude, så jeg bare skal hente den der. 

2 dage efter (i går) kører jeg til dette varehus, efter at have hentet min Mac i det andet varehus. Herude taler jeg med en sælger, som slår kvitteringen op, og jeg ser så til min skuffelse at der er bestilt en iPhone SE guld til mig. Jeg fortæller sælgeren at det skal være en af de 66 rosa de har på lager i stedet, hvor han desværre må informere mig om, at INTET varehus har SE 34 GB rosa hjemme - der går minimum 2 uger, og da jeg står uden mobil er jeg en smule presset. 
Jeg spørger om jeg kan få lov at se den guld inden jeg tager den med, men de har desværre ingen demoer eller andre jeg kan se. 
Han fortæller dog de har en iPhone SE i rosa i 128 GB, men de kræver jo selvfølgelig at jeg smider de resterende penge oveni - men som trøst kan jeg få et cover til halv pris og et Yousee abonnement i 6 mdr og dermed spare 400 kr. Nej tak. 
Jeg går i power ved siden af, ser iPhone SE i gold (de har nemlig alle slags til fremvisning), går tilbage igen og siger jeg går med til at få den guld i stedet, da jeg virkelig mangler en mobil. 

Han kommer tilbage fra lageret, må desværre beklage, men de har ikke den guld hjemme hellere. 

For at gøre en lang historie kort, får jeg pengene tilbage for min iPhone, går ind i power, får en iPhone SE i rosa uden problemer og tilbage til Elgiganten - for jeg har jo af den flinke sælger i første butik fået gratis påmontering af panserglas. 

Montiering af panserglas tager ifølge sælgeren kun 3 minutter, men jeg står i virkelig lang tid og venter - og jeg kunne i mellemtiden ha brugt tiden på andet end at stå i Elgiganten. 

Da jeg kommer hjem opdager jeg at det sleeve jeg har fået af sælgeren til min Mac er ALT for stort, samt at panserglasset er sat forkert på - tilbage igen. 
Den nye sælger mener så ikke de har sleeve der er mindre end 13,3, men der er heldigvis andre i det varehus, som ved at der også findes sleeve til Mac på 13". 

Jeg får sat nyt panserglas på (denne gang er jeg forberedt på den lange ventetid) og får min sleeve med hjem til den Mac jeg har købt (hende i kassen fattede ikke hvad der var gået galt for den første sælger). 

På nuværende tidspunkt har jeg brugt en HEL dag på at køre frem og tilbage mellem mit hjem og Elgiganten og Elgiganten og power. 

Den sidste sælger vi talte med kunne heldigvis godt forstå vores frustration, og prøvede virkelig hvad han kunne. Men hvordan pokker kan I lave så meget fejl med lagerstatus??? 

Derudover er jeg endnu engang nødt til at komme tilbage til jer. Jeg har aldrig haft Mac før, og køber derfor en klargøringspakke, for sælgeren fortæller det tager 10 timer at starte den op. Det er også fint, men ALT på den er oprettet i min kærestes navn og med hans e-mail, fordi det hele er købt på hans konto i Elgiganten, og det skal jeg nu have lavet op 😩